FI
28.11.2022
Euroopan unionin virallinen lehti
C 451/15
Vastaaja: Euroopan unionin teollisoikeuksien virasto (EUIPO) (asiamiehet: A. Ringelhann ja J. Ivanauskas) Muu osapuoli EUIPO:n valituslautakunnassa: Esi Srl (Albisola Superiore, Italia)
Oikeudenkäynnin kohde Kantaja vaatii SEUT 263 artiklaan perustuvalla kanteellaan osittain kumoamaan ja osittain muuttamaan Euroopan unionin teollisoikeuksien viraston (EUIPO) neljännen valituslautakunnan 20.12.2021 tekemän päätöksen (asia R 813/2021-4).
Määräysosa 1) Kanne hylätään selvästi täysin perusteettomana.
2) Biologische Heilmittel Heel GmbH velvoitetaan korvaamaan oikeudenkäyntikulut.
(1)
EUVL C 171, 25.4.2022.
Kanne 13.9.2022 – QZ v. EIP (Asia T-569/22) (2022/C 451/18) Oikeudenkäyntikieli: englanti Asianosaiset Kantaja: QZ (edustajat: asianajajat L. Levi ja P. Baudoux) Vastaaja: Euroopan investointipankki
Vaatimukset Kantaja vaatii unionin yleistä tuomioistuinta — kumoamaan vastaajan 5.10.2021 ja 8.3.2022 tekemät päätökset, joiden mukaan kantajalla oli perusteettomia poissaoloja kolmen riidanalaisen ajanjakson aikana, — kumoamaan vastaajan 3.6.2022 tekemän päätöksen, jolla kantajan oikaisuvaatimus hylättiin ja jossa todettiin, että kantajalla oli perusteettomia poissaoloja kolmen riidanalaisen ajanjakson aikana, — velvoittamaan vastaajan korvaamaan kantajalle aiheutuneen vahingon, ja — velvoittamaan vastaajan korvaamaan kaikki kulut.
Oikeudelliset perusteet ja pääasialliset perustelut Kanteensa tueksi kantaja vetoaa seuraaviin kanneperusteisiin.
1) Kantaja esittää ensimmäisen riidanalaisen ajanjakson osalta kolme kanneperustetta, jotka perustuvat oikeusvarmuuden periaatteen loukkaamiseen ja henkilöstöön sovellettavien hallinnollisten säännösten liitteessä X olevan 3 artiklan 6 kohdan rikkomiseen, perusteluvelvollisuuden laiminlyöntiin ja hyvän hallinnon periaatteen loukkaamiseen, sekä huolenpitovelvollisuuden laiminlyöntiin.
2) Kantaja esittää toisen riidanalaisen ajanjakson osalta kaksi kanneperustetta, jotka perustuvat huolenpitovelvollisuuden laiminlyöntiin ja henkilöstöön sovellettavien hallinnollisten säännösten liitteessä X olevan C osan 2 artiklan 1 kohdan rikkomiseen.